Asilas ir saulė
Saulė nusileido ant žemės. Visi eina pro šalį ir garbina saulę: vieni poterius kalba, kiti kitaip. Eina pro šalį asilas ir klausia:

– Ko tu čia sėdi?

– Aš noriu eiti toliau, bet niekas neneša.

Asilas sako:

– Sėsk ant manęs.

Saulė sėdo, ir asilas ją neša. Asilui jau pasidarė karšta toj vietoj, kur saulė sėdėjo. Jis ėmė bėgt. Saulė, nenorėdama nukristi, čiupo už ausų. Asilas nuo karščio stojo piestu, ir saulė nučiuožė užpakalin. Asilui ausys nutįso, ir toj vietoj, kur saulė nučiuožė, liko žymė ant nugaros.

Etiologinės sakmės